ORDE do 3 de maio de 2005 pola que se aproban os novos estatutos da Fundación de la Ingeniería Civil de Galicia e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/2005

Analizado o expediente de modificación estatutaria promovida pola Fundación de la Ingenería Civil de Galicia, con domicilio na Coruña e inscrita co número 175 no Rexistro de Fundacións dependente desta consellería.
Resultando que esta fundación foi clasificada como científico-docente mediante orde da Consellería da Presidencia, Relacións Institucionais e Administración Pública do 13 de xullo de 1993, quedando adscrita á Consellería de Educación e Ordenación Universitaria.
Resultando que posteriormente foi declarada de interese galego pola orde da Consellería de Educación e Ordenación Universitaria do 9 de febreiro de 1994, con aprobación dos estatutos que figuran na carta fundacional outorgada na escritura pública do notario Francisco Manuel Ordóñez Arman, da Coruña, con data 28 de maio de 1993 e protocolo número 1.122.
Resultando que a Fundación de la Ingeniería Civil de Galicia solicita ante este protectorado a modificación dos seus estatutos, segundo consta na certificación do acordo do seu Padroado do 28 de xuño de 2004, que foi elevado a escritura pública ante o citado notario da Coruña con data 3 de decembro de 2004, protocolo número 4.096.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modificar os seus estatutos coas condicións previstas no artigo 38 do citado regulamento e sempre que os cambios estean xustificados e se adecuen á vontade e finalidade fundacionais.
Considerando que na tramitación do expediente se cumpriron os requisitos exixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional e coa lexislación aplicable na materia.
Esta consellería
RESOLVE:
Primeiro.-Aprobar os novos estatutos da Fundación de la Ingeniería Civil de Galicia, segundo a modificación que consta na escritura pública do notario Francisco Manuel Ordóñez Arman, outorgada na Coruña o 3 de decembro de 2004, protocolo número 4.096.
Segundo.-Practicar a inscrición desta modificación estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da que entrará en vigor tal cambio estatutario.
Terceiro.-Esta disposición, que pon fin á vía administrativa de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a
xurisdición contencioso-administrativa, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 3 de maio de 2005.
Celso Currás Fernández
Conselleiro de Educación
e Ordenación Universitaria